Diari Oficial de la Generalitat Valenciana


Sumari del DOGV 8644, del 27-09-2019 (2019/9199)

DECRET 8/2019, de 26 de setembre, del president de la Generalitat, pel qual desplega i concreta el que disposa el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8644

Data del DOGV
:   27-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9199


Data del document
:   26-09-2019

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * desastre natural
    * ajuda als sinistrats
    * ajuda pública
    * assistència social

DECRET 8/2019, de 26 de setembre, del president de la Generalitat, pel qual desplega i concreta el que disposa el Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. [2019/9199]  
 La disposició final primera del Decret 196/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, habilita el president de la Generalitat per a desplegar el que es disposa en l'esmentat decret. En virtut d'aquesta, aquest decret desplega i aclareix el procediment a través del qual es resoldran les sol·licituds de subvenció.  
Per tot el que s'ha exposat, i en exercici de l'habilitació continguda en la disposició final primera del Decret 196/2019, de 20 de setembre, del Consell,  
  
DECRETE  
  
Article únic. Procediment i resolucions de concessió  
1. D'acord amb el que estableix l'article 10.2 del Decret 196/2019, de 20 de setembre, del Consell, una vegada aportada degudament la documentació per les persones afectades i de verificar que reuneixen els requisits, per les Oficines de Coordinació de la Postemergència creades per la Generalitat o, si escau, per les oficines habilitades per la Generalitat als ajuntaments, en els termes establits en l'article 7 del decret esmentat, es traslladarà, a la Subdirecció General d'Organització i Coordinació de la Presidència de la Generalitat, la relació de les persones que reunisquen els requisits per a ser beneficiàries de les subvencions que es regulen en la disposició referida, que inclourà la manifestació expressa de totes les actuacions i verificacions dutes a terme. L'òrgan competent dictarà una resolució de concessió per a cobrir les despeses de primera necessitat a les quals fa referència el Decret esmentat, a l'empara de l'article 30.7 de la Llei 38/2003, de 17 de novembre, general de subvencions, per un import de 1.500 euros per persona beneficiària, els quals seran lliurats de manera directa.  
2. Després de la taxació pericial corresponent, i en funció d'aquesta, es procedirà a dictar una segona resolució de concessió per l'import que, si escau, excedisca de l'inicialment concedit d'acord amb l'apartat anterior.  
3. En cap cas, la suma de les subvencions concedides a l'empara d'aquesta disposició podrà excedir de 4.500 euros per persona beneficiària, de conformitat amb el que s'estableix en l'article 5.1 del Decret 196/2019, de 20 de setembre, del Consell.  
  
  
DISPOSICIÓ FINAL  
  
Única. Efectes.  
El present decret produirà efectes des del mateix dia de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà, potestativament, interposar un recurs de reposició davant l'òrgan que ha dictat l'acte, en el termini d'un mes des de la publicació d'aquest decret en el Diari Oficial de la Generalitat Valenciana, d'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé es podrà interposar un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana. I tot això de conformitat amb el que disposen els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
  
València, 26 de setembre de 2019  
  
EL PRESIDENT DE LA GENERALITAT,  
Ximo Puig i Ferrer